b'\n_START_ARTICLE_\nWhy Would Anyone Believe in God?\n_START_PARAGRAPH_\nWhy Would Anyone Believe in God? on kognitiivisen uskontotieteen edustajan Justin Barrettin kirja, joka k\xc3\xa4sittelee ihmisen luontaista taipumusta uskoa Jumalaan ja t\xc3\xa4m\xc3\xa4n taipumuksen erilaisia tulkintoja.\n_START_SECTION_\nMiksi ihmiset uskovat Jumalaan?\n_START_PARAGRAPH_\nBarrettin vastauksena on, ett\xc3\xa4 ihmiset uskovat Jumalaan, koska ihmismieli on rakennettu niin, ett\xc3\xa4 se luonnostaan tuottaa uskon Jumalaan. Barrettin mielest\xc3\xa4 usko Jumalaan on l\xc3\xa4hes v\xc3\xa4ist\xc3\xa4m\xc3\xa4t\xc3\xb6n seuraus siit\xc3\xa4, miten ihmismieli on rakennettu._NEWLINE_Barrettin mukaan "usko Jumalaan on l\xc3\xa4hes v\xc3\xa4ist\xc3\xa4m\xc3\xa4t\xc3\xb6n seuraus siit\xc3\xa4, miten mielemme on rakennettu. Suurin osa uskomuksistamme on seurausta sellaisten mielen ty\xc3\xb6kalujen toiminnasta, jotka ovat tietoisuutemme alapuolella. Se, mit\xc3\xa4 tietoisesti uskomme, on suureksi osaksi n\xc3\xa4iden tiedostamattomien uskomusten tuotosta." H\xc3\xa4n kirjoittaa edelleen, ett\xc3\xa4 "usko jumaliin sopii hyvin yhteen n\xc3\xa4iden automaattisten olettamusten kanssa; usko kaikkitiet\xc3\xa4v\xc3\xa4\xc3\xa4n, kaikkivaltiaaseen Jumalaan sopii viel\xc3\xa4 paremmin yhteen kyseisten olettamusten kanssa."'